เงินบาททรงตัวรอปัจจัยชัดเจนเฟดกลางสัปดาห์
ค่าเงินบาทปิดตลาดเย็นนี้ (16 มิ.ย.) ที่ระดับ 33.69/70 บาท/ดอลลาร์ เท่ากับที่เปิดตลาดช่วงเช้าที่ระดับ 33.69/70 บาท/ดอลลาร์
16 มิ.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (16 มิ.ย.) ที่ระดับ 33.69/70 บาท/ดอลลาร์ เท่ากับที่เปิดตลาดช่วงเช้าที่ระดับ 33.69/70 บาท/ดอลลาร์
“วันนี้เงินบาทเคลื่อนไหวอยู่ในกรอบแคบๆ เนื่องจากรอรายงานการประชุมของคณะกรรมการกำหนดนโยบายการเงิน (FOMC) ของธนาคารกลางสหรัฐ (FED) ซึ่งจะออกมาในคืนวันพฤหัสนี้ ขณะที่ปัจจัยอื่นยังไม่มีอะไรที่เด่นมากนัก” นักบริหารเงินกล่าว
ขณะที่คาดพรุ่งนี้เงินบาทจะยังเคลื่อนไหวอยู่ในกรอบแคบๆ โดยคาดว่าจะอยู่ในกรอบ 33.60-33.75 บาท/ดอลลาร์
ที่มา: สำนักข่าวอินโฟเควสท์